ช่วยตัวเองไม่เคยเสร็จเลยครับไม่เคยสอดใส่ โดยส่วนตัวเป็นชายรักชายคับเคยลองช่วยตัวเองหลายครั้งแต่ไม่เคยเสร็จเลยครับแต่มีการฝันเปียกเป็นบางครั้ง อยากรู้ว่าเป็นโรคอะไรหรือมีความผิดปกติอะไรรึเปล่าคับ
สวัสดีค่ะ การถึงจุดสุดยอดทางเพศ คือ ภาวะที่กล้ามเนื้อบริเวณอวัยวะเพศเกิดการบีบตัวในขณะที่หลั่งฮอร์โมนเอ็นดอร์ฟินซึ่งเป็นสารระงับความเจ็บปวดและทำให้เกิดความผ่อนคลายออกมาจากต่อมใต้สมองในขณะที่มีเพศสัมพันธ์ เป็นหนึ่งในการตอบสนองทางร่างกายที่เกิดขึ้นในวัฏจักรการตอบสนองทางเพศ ฝ่ายชายจะมีการหลั่งอสุจิออกมาในบางคนอาจมีความกังวลใจเกี่ยวกับการมีเพศสัมพันธ์ที่ไม่ก่อให้เกิดความพึงพอใจเท่าที่ควร ไปไม่ถึงจุดสุดยอด หรือไม่มีความสุขกับเรื่องทางเพศ ซึ่งอาจนำไปสู่การเกิดปัญหาสุขภาพกายใจ ปัญหาทางสุขภาพกายที่อาจส่งผลได้เช่นภาวะที่ระบบประสาทบริเวณอุ้งเชิงกรานเสียหาย การเจ็บป่วยรุนแรงมาเรื้อง ส่วนสาเหตุทางจิตใจอาจจะเป็นจากความเครียด ความกังวลที่เกี่ยวข้องกับการทำกิจกรรมทางเพศหากไม่สามารถถึงจุดสุดยอดได้เลยนั้น อาจจะเป็นความผิดปกติ แต่ถ้ายังฝันเปียกได้แสดงว่าอาจจะเป็นปัญหาทางจิตใจมากกว่า ถ้ายังมีอาการต่อเนื่อง แนะนำการไปพบแพทย์เพื่อปรึกษาและรับคำแนะนำเพิ่มเติมต่อไป เบื้องต้นพยายามทำจิตใจให้สบาย ไม่เครียดหรือกดดันกับการทำกิจกรรมทางเพศมากจนเกินไป และหากิจกรรมอื่นๆทำเพื่อผ่อนคลายร่วมไปด้วย